
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 441 


14 Απριλίου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Χορήγηση ειδών ατομικής προστασίας σε υπαλλή¬ 
λους των Οργανισμών Τοπικής Αυτοδιοίκησης και 

μέτρα προληπτικής ιατρικής. 1 

Σύσταση και Συγκρότηση Επιτροπής για την αναμόρ¬ 
φωση και τον εκσυγχρονισμό του νομικού πλαισίου 
σύστασης και λειτουργίας των μεταφορικών επι¬ 
χειρήσεων οδικών εμπορευματικών μεταφορών 


στην Ελλάδα. 2 

Συμπλήρωση της 20922/19.9.2001 απόφασης, που 

αφορά στη μεταβίβαση αρμοδιοτήτων κ.λπ.». 3 

Χορήγηση άδειας άσκησης επαγγέλματος Κοινωνικού 
Λειτουργού κατηγορίας ΤΕ στη Βουρβαχάκη Ολυ¬ 
μπία του Γεωργίου και της Άννας. 4 

Καθιέρωση υπερωριακής εργασίας Αου εξαμήνου 


2003 στους Γεωπόνους της Δ/νσης Γεωργίας της 
Ν.Α. Λακωνίας, για τις ανάγκες του ποιοτικού & πο¬ 
σοτικού ελέγχου των νωπών και μεταποιημένων γε¬ 


ωργικών προϊόντων φυτικής προέλευσης. 5 

Κατανομή στο Τμήμα Μηχανολογίας της Σχολής Τε¬ 
χνολογικών Εφαρμογών του Τ.Ε.Ι. Πειραιά μίας κε¬ 
νής οργανικής θέσης Ειδικού Τεχνικού Προσωπι¬ 
κού. 6 

Κανονισμός για τον ορισμό Φορέων ως Κοινοποιημέ¬ 
νων Οργανισμών σύμφωνα με το Π.Δ. 44/2002».... 7 


ΑΠΟΦΑΣΕΙ Σ 

Αριθ. 2/12542/0022 (1) 

Χορήγηση ειδών ατομικής προστασίας σε υπαλλήλους 
των Οργανισμών Τοπικής Αυτοδιοίκησης και μέτρα 
προληπτικής ιατρικής. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

α. Τη διάταξη του άρθρου 7 της υπ’ αριθμ. 88555/ 
3293/4.10.1988 Κ.Υ.Α. «Υγιεινή και Ασφάλεια του προσω¬ 


πικού του Δημοσίου, των Ν.Π.Δ.Δ. καιτωνΟ.Τ.Α.» που κυ¬ 
ρώθηκε με το άρθρο 39 του Ν. 1836/1989. 

β. Τις διατάξεις των άρθρων 27 του Ν. 2081/92 και 29Α 
του Ν. 1558/85. 

γ. Τις 34042/1.2.1996 (ΦΕΚ 77/Β/5.2.1996) και 
8653/21.2.1997 (ΦΕΚ 175/Β/12.3.1997) ΚΥΑμετις οποίες 
χορηγήθηκαν είδη ατομικής προστασίας σε υπαλλήλους 
τωνΟ.Τ.Α. 

δ. Το 459/29.4.2002 έγγραφο της Πανελλήνιας Ομο¬ 
σπονδίας Εργαζομένων Οργανισμών Τοπικής Αυτοδιοί¬ 
κησης με το οποίο ζητά την αναδιατύπωση των αριθμ. 
34042/1.2.1996 (ΦΕΚ 77/Β/5.2.1996) και 8653/21.2.1997 
(ΦΕΚ 175/Β/12.3.1997) ΚΥΑ και εναρμόνισή των στις σύγ¬ 
χρονες ανάγκες για τις παροχές σε είδος (ρούχα, γάλα 
κ.λπ.). 

ε. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού, αλλά ούτε και σε βάρος του προϋπολογισμού 
των Ο.Τ.Α., δεδομένου ότι οι παροχές αυτές καταβάλλο¬ 
νται με προηγούμενες αποφάσεις και προσαρμόζονται 
στις σημερινές συνθήκες αγοράς. 

στ. Τις διατάξεις του Π.Δ 373/1995 «Συγχώνευση των 
Υπουργείων Προεδρίας της Κυβέρνησης και Εσωτερι¬ 
κών, Δημόσιας Διοίκησης και Αποκέντρωσης και Καθορι¬ 
σμός των αρμοδιοτήτων του» (Α' 201/1995). 

ζ. Την ΔΙΔΚ/Φ. 1/2/22875/31.10.2001 (ΦΕΚ 
1480/τ.Β'/31.10.2001) κοινή απόφαση του Πρωθυπουρ¬ 
γού και του Υπουργού Εσωτερικών, Δημόσιας Διοίκησης 
και Αποκέντρωσης «Ανάθεση αρμοδιοτήτων του Υπουρ¬ 
γού Εσωτερικών, Δημόσιας Διοίκησης και Αποκέντρωσης 
Στ. Μπένο και Λ. Παπαδήμα». 

η. Την 1100383/1330/Α0006/31.10.2001 (ΦΕΚ 1485/τ.Β/ 
31.10.2001) κοινή απόφαση του Πρωθυπουργού και του 
Υπουργού Οικονομικών «Καθορισμός αρμοδιοτήτων των 
Υφυπουργών Οικονομικών», αποφασίζουμε: 

Α. Στους μόνιμους υπαλλήλουςτων Ο.Τ.Α. που απασχο¬ 
λούνται αποκλειστικά: 

1. Στις χωματερές (διάθεση απορριμμάτων και αποκα¬ 
ταστάσεων, μεταφόρτωση απορριμμάτων, προδιαλογή 
υλικών, επεξεργασία στερεών αποβλήτων και διαχείριση 
ειδικών αποβλήτων, υγειονομική ταφή απορριμμάτων, 
καύση κ.λπ.). 

2. Στη συγκομιδή και αποκομιδή απορριμμάτων και οδο- 
καθαρισμό. 

3. Στα νεκροταφεία. 

4. Στην ύδρευση, αποχέτευση, αφοδευτήρια, άρδευση. 

5. Στο μηχανολογικό, οδοποιία, ηλεκτροφωτισμό, στα 
συνεργεία συντήρησης απορριμματοφόρων αυτοκινή¬ 
των και στους χώρους στάθμευσης αυτών. 

6 . Στους κήπους και στις παιδικές χαρές. 

7. Στους Παιδικούς Σταθμούς 

8 . Στους μάγειρους, βοηθών μαγείρων, λαντζιέρηδες, 
τραπεζοκόμους, σερβιτόρους, καθαρίστριες. 

9. Στους επιβλέποντες έργων και συνεργείων, τεχνίτες, 
οδηγούς, χειριστές μηχανημάτων έργου, κλητήρες - θυ¬ 
ρωρούς, γιατρούς, φυσιοθεραπευτές, εργοθεραπευτές, 
νοσοκόμες, κοινωνικούς λειτουργούς, νηπιαγωγούς, νη- 
πιοβρεφοκόμων, βοηθούς βρεφοκόμου, επόπτες δημό¬ 
σιας υγείας, ιατρικών εργαστηρίων, οικογενειακούς βοη¬ 
θούς, κλιβανείς, ιματιοφύλακες και 

10. Στο ένστολο προσωπικό της Δημοτικής Αστυνομίας, 
χορηγούνται τα κατωτέρω είδη ατομικής προστασίας - 
υγιεινής και ασφάλειας. 

Ειδικά για το προσωπικό της Δημοτικής Αστυνομίας χο¬ 
ρηγούνται όλες οιλοιπές παροχές που προβλέπονται από 
την παρούσα, πλην των ειδών ένδυσης και υπόδησης. 

1. ΑΝΔΡΕΣ 

ΧΕΙΜΕΡΙΝΑ: 

1. Δύο (2) παντελόνια μάλλινα. 

2. Δύο (2) πουλόβερ μάλλινα βάρους 500 0 Γ. 

3. Δύο (2) ζεύγη γάντια από χοιρινό δέρμα με εσωτερι¬ 
κή επένδυση φανέλα. 

4. Ένα (1) ζευγάρι μποτάκια δερμάτινα , αδιάβροχα με 
σόλα από κρεπ ή λάστιχο. 

5. Ένα (1) πηλίκιο. 

ΘΕΡΙΝΑ: 

1. Δύο (2) παντελόνια βαμβακερά ή τζιν. 

2. Δύο (2) πουκάμισα βαμβακερά 100%. 

3. Ένα (1) ζευγάρι σκαρπίνια δερμάτινα αδιάβροχα με 
σόλα ραφτή. 

4. Ένα (1) πηλίκιο από ύφασμα ή ψάθα. 

2. ΓΥΝΑΙΚΕΣ 

ΧΕΙΜΕΡΙΝΑ: 

1. Δύο (2) φούστες από ύφασμα μάλλινο ή δύο (2) ρό¬ 
μπες από ύφασμα βαμβακερό ή δύο ( 2 ) παντελόνια μάλ¬ 
λινα. 

2. Δύο (2) πουλόβερ μάλλινα βάρους 500 0 Γ. 

3. Δύο (2) ζεύγη γάντια από χοιρινό δέρμα με επένδυση, 
γυναικείας ραφής. 

4. Ένα (1) ζευγάρι μποτάκια δερμάτινα αδιάβροχα με 
σόλα από κρεπ ή λάστιχο. 

5. Ένα (1) πηλίκιο. 

ΘΕΡΙΝΑ: 

1. Δύο (2) φούστες από ύφασμα βαμβακερό ή δύο (2) 
ρόμπες από ύφασμα βαμβακερό ή δύο ( 2 ) παντελόνια 
βαμβακερά ή τζιν. 

2. Δύο (2) μπλούζες βαμβακερές 100%. 

3. Ένα ( 1 ) ζευγάρι παπούτσια δερμάτινα αδιάβροχα με 
σόλα και ραφτή τύπου γόβα. 

4. Ένα (1) πηλίκιο από ύφασμα ή ψάθα. 

Β. Επίσης χορηγούνται: 

1 . Ένα (1) προσόψιο ανάτετράμηνο διαστάσεων 0,90 χ 
0,55 υδρόφιλο, βαμβακερό 100%. 

2. Ένα (1) κιλό σαπούνι το μήνα Α'ποιότητας ή υγρό σα¬ 
πούνι. 


3. Ένα (1) σακάκι δερμάτινο ανά τριετία που χορηγείται 
στην αρχή της τριετίας, αρχής γενομένης της πρώτης 
τριετίας από την ημερομηνία διορισμού, από μοσχάρι ή 
κατσίκι, για τις δε γυναίκες γυναικείας ραφής. 

4. Ένα (1) λίτρο γάλα την ημέρα φρέσκο ή μακράς διάρ¬ 
κειας. 

Γ. Γιατις ειδικότητες της Πληροφορικής: 

Χορηγούνται τα προστατευτικά μέσα που προβλέπο- 
νται από την Κ.Υ.Α. 130558/89 (Φ.Ε.Κ. 471/Β716.6.89) 
όπως ισχύει κάθε φορά. 

Δ. Για ειδικές εργασίες χορηγούνται επί πλέον: 

Δύο (2) ανακλαστικά γιλέκα, κράνος, προστατευτικά 
γυαλιά, γάντια εργασίας που αντικαθίστανται με τη φθο¬ 
ρά τους, ειδικά χημικά υγρά, ειδικό δοσίμετρο ακτινοβο¬ 
λιών, ειδική μάσκα ραντισμάτων και εκταφών, προστα¬ 
τευτικά μηχανημάτων. 

Ε. Παρέχεται δυνατότητα αντικατάστασης ορισμένων 
ειδών με άλλα ίσης αξίας, όταν επιβάλλεται από τις συν¬ 
θήκες εργασίας τα οποία οπωσδήποτε θα πρέπει να χρη¬ 
σιμοποιούνται για την εκτέλεση της συγκεκριμένης εργα¬ 
σίας. 

Ζ. Οι ανωτέρω παροχές χορηγούνται υποχρεωτικά και 
αποκλειστικά τα μεν χειμερινά τον μήνα Οκτώβριο τα δε 
θερινά τον μήνα Μάιο. Οι αρμόδιες υπηρεσίες θα πρέπει 
νατηρούντις προθεσμίες αυτές ώστε να μην υπάρχει δυ¬ 
νατότητα αποτίμησης αυτών σε χρήμα. 

Σε περίπτωση αδυναμίας των Ο.Τ.Α. να χορηγήσουν τα 
ανωτέρω είδη μέσα στις αποκλειστικές προθεσμίες του 
προηγούμενου εδαφίου, καταβάλλεται στους δικαιού¬ 
χους εξ ολοκλήρου η αξία τους σε χρήμα προκειμένου να 
τα προμηθευτούν οι δικαιούχοι για την απόδοση του λο¬ 
γαριασμού προσκομίζουν στην υπηρεσία τις σχετικές 
αποδείξεις αγοράς (τιμολόγια και τα είδη προστασίας). 

Η. Οι εκπρόσωποι των εργαζομένων συμμετέχουν στις 
διαδικασίες προμήθειας, παράδοσης και διανομής, επί πλέ¬ 
ον των ατόμων που έχουν οριστεί στις αρμόδιες επιτροπές. 

Οι ανωτέρω παροχές παύουν να καταβάλλονται εφό¬ 
σον και για όσο χρονικό διάστημα ο δικαιούχος δεν απα¬ 
σχολείται στο αντικείμενο ή στους χώρους εργασίας, με 
εξαίρεση μόνο στις περιπτώσεις αποχής λόγω ασθένειας, 
μέχριτριών συνεχόμενων μηνών, λόγω άδειας κύησης και 
λοχείας, κανονικής άδειας και λόγω νόμιμης απαλλαγής 
του υπαλλήλου από τα καθήκοντά του για την άσκηση 
συνδικαλιστικών του υποχρεώσεων και για όσο χρονικό 
διάστημα διαρκεί η απαλλαγή αυτή. 

Ο. Προληπτική Ιατρική: 

Το προσωπικό που απασχολείται στους παραπάνω χώ¬ 
ρους και εργασίες υποβάλλεται υποχρεωτικά μια φορά 
τον χρόνο στις παρακάτω ιατρικές εξετάσεις: 
α. Ακτινογραφία Θώρακος. 
β. Γενική αίματος, 
γ. Ομάδα αίματος (άπαξ.) 
δ. Γ ενική ούρων, 
ε. Δερματολογική εξέταση, 
στ. Η.Κ.Γ. 

ζ. Έλεγχος προστάτη (Ρ.5.Α.) για τους άνδρες άνω των 
50 ετών. 

η. Τεστ Παπανικολάου για τις γυναίκες, 
θ. Πλήρη Ηπατικό έλεγχο. 

Οι ανωτέρω εξετάσεις θα πραγματοποιούνται σταδιακά 
και σε μια ημέρα με τη φροντίδα της υπηρεσίας σε συ¬ 
νεργασία με το φορέα υγειονομικής περίθαλψης των ερ¬ 
γαζομένων. 

Πέραν των ανωτέρω εξετάσεων οι εργαζόμενοι υπόκει- 
νται σε εμβολιασμό κατά της ηπατίτιδας (τριπλή δόση), 
κάθε έτος σε αντιγριππικό εμβολιασμό και κατά τακτά 
διαστήματα υποβάλλονται σε αντιτετανικό εμβολιασμό. 

Τα αποτελέσματα των εξετάσεων θα προσκομίζονται 
στην υπηρεσία. 

I. Οιαριθ. πρωτ. 34042/12.2.1996 (ΦΕΚ. 77/Β/5.2.1996) 
και 8653/21.2.1997 (ΦΕΚ. 175/Β/12.3.1997) Κ.Υ.Α. καταρ- 
γούνται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Μαρτίου 2003 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΕΡΓΑΣΙΑΣ ΚΑΙ 

ΥΦΥΠ. ΟΙΚΟΝΟΜΙΑΣ ΔΗΜΟΣΙΑΣ ΔΙΟΙΚΗΣΗΣ ΚΑΙ ΚΟΙΝΩΝΙΚΩΝ 

ΚΑΙ ΟΙΚΟΝΟΜΙΚΩΝ ΑΠΟΚΕΝΤΡΩΣΗΣ ΑΣΦΑΛΙΣΕΩΝ 

Γ. ΦΛΩΡΙΔΗΣ Λ. ΠΑΠΑΔΗΜΑΣ Δ. ΡΕΠΠΑΣ 

-♦- 

Αριθ. Β1/12098/1083 (2) 

Σύσταση και Συγκρότηση Επιτροπής για την αναμόρφω¬ 
ση και τον εκσυγχρονισμό του νομικού πλαισίου σύ¬ 
στασης και λειτουργίας των μεταφορικών επιχειρήσε¬ 
ων οδικών εμπορευματικών μεταφορών στην Ελλάδα. 

ΟΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

Τις διατάξεις: 

1. α) Του Ν.Δ. 638/70 «Περί ιατρικής εξετάσεως των 
οδηγών αυτοκινήτων κ.λπ.», άρθρο 2 (όπως τροποποιή¬ 
θηκε και συμπληρώθηκε με τους νόμους 771/78, 823/78, 
1959/91, 2366/95, 2465/97, 2671/98, 2801/2000 και 
2898/2001) και ισχύει σήμερα. 

β) Του άρθρου 29Ατου Ν. 1558/85 « Κυβέρνηση και Κυ¬ 
βερνητικά Όργανα», όπως αυτό προστέθηκε με το άρθρο 
27 του Ν. 2081/92 και αντικαταστάθηκε με την παράγρα¬ 
φο 2ατου άρθρου 1 του Ν. 2469/97. 

γ) Του άρθρου 19του Ν. 2470/97 «Αναμόρφωση μισθο¬ 
λογίου του προσωπικού της Δημόσιας Διοίκησης και άλ¬ 
λες συναφείς διατάξεις». 

δ) Του άρθρου 13 «Εκπόνηση μελετών από το Υπουρ¬ 
γείο Μεταφορών και Επικοινωνιών»του Ν. 2578/98, όπως 
τροποποιήθηκε με την παράγραφο 1 του άρθρου 10 του 
Ν. 2081/2000 και το άρθρο 48 του Ν. 2963/2001. 

στ) Του Π.Δ. 293/99 « Οργανισμός του Υπουργείου Με¬ 
ταφορών και Επικοινωνιών». 

2. Της 2/80345/0004/8.5.2001 κ.υ.α «Μεταβίβαση εξου¬ 
σίας υπογραφής σύμφωνα με το άρθρο 7 παρ. 1 του Ν. 
1943/91». 

3. Τις διατάξεις του Ν. 383/1976 «Περί διενεργείας 
εμπορευματικών μεταφορών δια φορτηγών αυτοκινήτων 
δημοσίας χρήσεως και άλλων τινών διατάξεων». 

4. Την ανάγκη αναμόρφωσης και εκσυγχρονισμού του 
νομικού πλαισίου που διέπει τη σύσταση και λειτουργία 
των μεταφορικών επιχειρήσεων ώστε αυτό να προσαρμο¬ 
στεί στις σύγχρονες ανάγκες της αγοράς των μεταφο¬ 
ρών. 

5. Τις αποφάσεις ορισμού εκπροσώπων των Υπουργεί¬ 
ων Οικονομίας και Οικονομικών, Ανάπτυξης, Εργασίας 
και Κοινωνικών Ασφαλίσεων. 


6 . Το γεγονός ότι από την εφαρμογή των διατάξεων της 
απόφασης αυτής δεν προκαλείται δαπάνη σε βάρος του 
Κρατικού Προϋπολογισμού, καθόσον αυτή θα βαρύνειτις 
πιστώσεις του ειδικού λογαριασμού του Ν.Δ. 638/70, που 
τηρεί το Υπουργείο Μεταφορών και Επικοινωνιών στην 
Εθνική Τράπεζα της Ελλάδος (αριθμ. Λογαριασμού 
040/541077-03), αποφασίζουμε: 

Συστήνουμε στο Υπουργείο Μεταφορών και Επικοινω¬ 
νιών Επιτροπή με αντικείμενο την αναμόρφωση καιτον εκ¬ 
συγχρονισμό του θεσμικού πλαισίου που διέπει τη σύ¬ 
σταση και λειτουργία των μεταφορικών επιχειρήσεων οδι¬ 
κών εμπορευματικών μεταφορών στην Ελλάδα. 

Ορίζουμε ως μέλη αυτής τους εξής: 

1. Βασίλη Καλλιβωκά, προϊστάμενο της Δ/νσης Εμπ/κων 
Μεταφορών του Υπουργείου Μεταφορών & Πρόεδρο και 
Συντονιστή της Επιτροπής. 

2. Ελένη Φασίτσα, Τμηματάρχη της Δ/νσης Εμπ/κων Με¬ 
ταφορών του Υπουργείου Μεταφορών και Επικοινωνιών. 

3. Αδαμαντία Μιχαλοπούλου, προϊσταμένη της Δ/νσης 
τομέων Παραγωγής του Υπουργείου Οικονομίας και Οι¬ 
κονομικών, με αναπληρωτή τον Ευστάθιο Γεωργόπουλο 
υπάλληλο της ίδιας Δ/νσης. 

4. Δημήτριο Αντωνόπουλο, υπάλληλο της Δ/νσης Φο¬ 
ρολογίας Εισοδήματος του Υπουργείου Οικονομίας και 
Οικονομικών με αναπληρώτριατη Μαριάννα Ηλιοκαύτου, 
υπάλληλο της ίδιας Δ/νσης. 

5. Βιλελμίνη Φωτοπούλου, υπάλληλο της Δ/νσης ΑΕ και 
Πίστεως του Υπουργείου Ανάπτυξης με αναπληρώτρια 
την Διαμαντινή Σφυρόερα, υπάλληλο της ίδιας Δ/νσης. 

6 . Φωτεινή Κουσουλού, προϊσταμένη Δ/νσης της Γεν. 
Γραμ. Κοινών. Ασφαλίσεωντου Υπουργείου Εργασίας και 
Κοινωνικών Ασφαλίσεων. 

7. Γεώργιο Κοντό, Δικηγόρο. 

8 . Γ εώργιο Μπαρδάκη, Προϊστάμενο τμήματος στη Δ/νση 
Εργασίας Χρηματοοικονομικών Προϊόντων των ΕΛΤΑ. 

9. Παναγιώτη Νικολάρα, Πρόεδρο ΟΦΑΕ. 

10. Γεώργιο Τσάμο, Πρόεδρο Ομοσπονδίας Φ.Δ.Χ. 
Βυτιοφόρων Υγρών Καυσίμων. 

11. Χαράλαμπο Δαδίτσιο, εκπρόσωπο Ομοσπονδίας 
Φ.Δ.Χ Εθνικών Μεταφορών. 

Γραμματέας της Επιτροπής ορίζεται η Χαρίκλεια Λά- 
μπογλου, υπάλληλος της Δ/νσης Εμπ/κων Μεταφορών. 

3. Έργο της Επιτροπής είναι η μελέτη του θεσμικού 
πλαισίου που διέπει τη σύσταση και λειτουργία των μετα¬ 
φορικών επιχειρήσεων οδικών εμπορευματικών μεταφο¬ 
ρών στην Ελλάδα, η εισήγηση νομοθετικών και κανονιστι¬ 
κών ρυθμίσεων για τη νομική μορφή των εταιριών οδικών 
μεταφορών και η διερεύνηση της δυνατότητας αναπτυ¬ 
ξιακής υποστήριξης αυτών. 

4. Η κατανομή του έργου σε ενότητες, η δημιουργία 
υποομάδων, η κατάρτιση χρονοδιαγράμματος υλοποίη¬ 
σης των επιμέρους ενοτήτων, η τελική αξιολόγηση των 
κειμένων και η επιλογή της προσφορότερης λύσης θα γί¬ 
νεται από τον Πρόεδρο και συντονιστή της Επιτροπής ή 
τον αναπληρωτή του. 

5. Το έργο της Επιτροπής πρέπει να παραδοθεί στη Δι¬ 
εύθυνση Εμπορευματικών Μεταφορών του Υπουργείου 
Μεταφορών και Επικοινωνιών σε έντυπη και ηλεκτρονική 
μορφή. 

6 . Η εν λόγω Επιτροπή, η οποία θα συνεδριάζει εκτός 
του κανονικού ωραρίου λειτουργίας των Δημοσίων Υπη¬ 
ρεσιών πρέπει να περατώσει το έργο της σε χρονικό διά¬ 
στημα τεσσάρων (4) μηνών από τη δημοσίευση της πα- 

ρούσας στην Εφημερίδα της Κυβέρνησης, με δυνατότη¬ 
τα παράτασης για δύο (2) επιπλέον μήνες μετά από αιτιο¬ 
λογημένη πρόταση του προέδρου της Επιτροπής και 
απόφαση του Υπουργού Μεταφορών και Επικοινωνιών. 
Στην Επιτροπή θα καταβληθεί σχετική αποζημίωση που 
θα καθοριστεί με κοινή απόφαση των Γενικών Γραμματέ- 
ων των Υπουργείων Οικονομίας και Οικονομικών και Με¬ 
ταφορών και Επικοινωνιών και θα βαρύνει τις πιστώσεις 
του προϋπολογισμού εξόδων ειδικού λογαριασμού με 
αριθ. 541077-03 (που τηρείτο Υπ. Μ.& Ε. στην Ε.Τ.Ε.). 

5. Η παραπάνω αποζημίωση θα καταβληθεί στα μέλη 
της Επιτροπής, μετά την περάτωση του έργου της, το 
οποίο θα πιστοποιηθεί με βεβαίωση του Γ ενικού Γ ραμμα- 
τέα Μεταφορών και Επικοινωνιών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου, 20 Μαρτίου 2003 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 
-♦- 

Αριθ. 7671 (3) 

Συμπλήρωση της 20922/19.9.2001 απόφασης, που 
αφορά στη μεταβίβαση αρμοδιοτήτων κ.λπ.». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του Ν. 3200/1955 «Περί Διοικητικής 
Αποκέντρωσης», όπως τροποποιήθηκαν και συμπληρώ¬ 
θηκαν αργότερα. 

2. Τις διατάξεις του Ν. 2503/97 (ΦΕΚ 107 Α') «Διοίκηση - 
οργάνωση - στελέχωση της Περιφέρειας, ρύθμιση θεμά¬ 
των για την Τοπική Αυτοδιοίκηση και άλλες διατάξεις». 

3. Τις διατάξεις του άρθρου 17του Ν. 2873/2000 σύμ¬ 
φωνα με τις οποίες εκδόθηκαν οι 1053848/1011 /Α 
0006/26.6.2002 (ΦΕΚ 830/Β72.7.2002 και 1080663/ 
1462/Α0006/8.10.2002 (ΦΕΚ 1330/Β/11.10.2002) κοι¬ 
νές Υπουργικές αποφάσεις, με τις οποίες μεταβιβάσθη¬ 
καν αρμοδιότητες του Υπουργείου Οικονομίας και 
Οικονομικών στο Γενικό Γραμματέα της Περιφέρειας 
Ηπείρου, σε θέματα εποπτείας Ιδρυμάτων και Κληρο¬ 
δοτημάτων. 

4. Την 1547/6.2.2002 (ΦΕΚ 247/Β728.2.2002) απόφασή 
μας, με την οποία συστάθηκε Γ ραφείο Εθνικών Κληροδο¬ 
τημάτων ως οργανική μονάδα της Δ/νσης Αυτ/σης και 
Αποκ/σης Περιφέρειας Ηπείρου. 

5. Την20922/19.9.2001 (ΦΕΚ 1271/Β /2.10.2001) απόφα¬ 
σή μας «Μεταβίβαση αρμοδιοτήτων και παροχή εξουσιο¬ 
δότησης υπογραφής αποφάσεων εγγράφων κ.λπ.» Με 
εντολή Γ ενικού Γ ραμματέα Περιφέρειας στο Γ ενικό Δ/ντή, 
στο Δ/ντή της Δ/νσης Αυτ/σης και Αποκ/σης Περιφέρειας 
Ηπείρου και στους ΠροϊσταμένουςτωνΤμημάτων αυτής» 
και την ανάγκη συμπλήρωσης αυτής, λόγω της μεταβίβα¬ 
σης των νέων αρμοδιοτήτων που αναφέρθηκαν και 

6. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε: 

Συμπληρώνουμε την 20922/19.9.2001 (ΦΕΚ 1271/Β7 
2.10.2001) απόφασή μας ως εξής: 

Στο Κεφάλαιο I «ΑΡΜΟΔΙΟΤΗΤΕΣ ΠΟΥ ΔΙΑΤΗΡΟΥΝΤΑΙ 
ΚΑΙ ΘΑ ΑΣΚΟΥΝΤΑΙ ΑΠΟ ΤΟΝ ΓΕΝΙΚΟ ΓΡΑΜΜΑΤΕΑ» 
προστίθεται η παράγραφος ΙΣΤ'. 


ΙΣΤ' ΘΕΜΑΤΑ ΕΘΝΙΚΩΝ ΚΛΗΡΟΔΟΤΗΜΑΤΩΝ 

1. Οι αρμοδιότητες βάσει του Α.Ν. 2039/1939, όπως αυ¬ 
τός ισχύει και των ΚΥΑ και έχουν σχέση με αναφορές και 
καταγγελίες πολιτών για τη διοίκηση των Ιδρυμάτων και 
Εθνικών Κληροδοτημάτων και τη διαχείριση αυτών και 

2. Η συγκρότηση του Περιφερειακού Συμβουλίου Εθνι¬ 
κών Κληροδοτημάτων Περιφέρειας Ηπείρου. 

Στο κεφάλαιο III «ΣΤΟ Δ/ΝΤΗ ΑΥΤ/ΣΗΣ & ΑΠΟΚ/ΣΗΣ» 
προστίθεται παράγραφος θ'. 

Θ' ΘΕΜΑΤΑ ΕΘΝΙΚΩΝ ΚΛΗΡΟΔΟΤΗΜΑΤΩΝ 

Όλες οι αρμοδιότητες που μεταβιβάσθηκαν στην Περι¬ 
φέρεια και δεν ασκούνται από το Γενικό Γ ραμματέα, το 
Γ ενικό Δ/ντή και από Προϊστάμενο του Γ ραφείου Εθνικών 
Κληροδοτημάτων. 

Προστίθεται κεφάλαιο Ν/ΙΙΙΙ 

νΐΙΙΙ ΣΤΟΝ ΠΡΟΪΣΤΑΜΕΝΟ ΤΟΥ ΓΡΑΦΕΙΟΥ ΕΘΝΙΚΩΝ 
ΚΛΗΡΟΔΟΤΗΜΑΤΩΝ 

1. Όλες οι προπαρασκευαστικές ενέργειες με τις οποί¬ 
ες ενδείκνυται η συγκέντρωση στοιχείων και πληροφο¬ 
ριών προς μόρφωση πλήρους και τελειωτικής γνώμης για 
κάθε υπόθεση. 

2. Όλα τα διαβιβαστικά και παραπεμπτικά έγγραφα 
προς το Περιφερειακό Συμβούλιο Εθνικών Κληροδοτη¬ 
μάτων Περιφέρειας. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από την κοινοποίησή της. 

Ιωάννινα, 26 Μαρτίου 2003 

Ο Γ ενικός Γ ραμματέας Περιφέρειας 

ΠΑΥΛΟΣ ΠΑΠΑΔΟΠΟΥΛΟΣ 

-♦- 

(4) 

Χορήγηση άδειας άσκησης επαγγέλματος Κοινωνικού 
Λειτουργού κατηγορίας ΤΕ στη Βουρβαχάκη Ολυμπία 
του Γεωργίου και της Άννας. 

Ο ΝΟΜΑΡΧΗΣ ΗΡΑΚΛΕΙΟΥ 

Με την 986/19.3.2003 απόφαση του Νομάρχη Ηρακλεί¬ 
ου χορηγείται άδεια άσκησης επαγγέλματος Κοινωνικού 
Λειτουργού στη Βουρβαχάκη Ολυμπία του Γεωργίου και 
της Άννας κατηγορίας ΤΕ. 

Με εντολή Νομάρχη 

Η Διευθύντρια Δ/νσης Κοιν. Πρόνοιας 

ΑΙΚ. ΑΝΔΡΙΩΤΗ 

-♦- 

Αριθ. 3085 (5) 

Καθιέρωση υπερωριακής εργασίας Αου εξαμήνου 2003 
στους Γεωπόνους της Δ/νσης Γεωργίας της Ν.Α. Λα¬ 
κωνίας, για τις ανάγκες του ποιοτικού & ποσοτικού 
ελέγχου των νωπών και μεταποιημένων γεωργικών 
προϊόντων φυτικής προέλευσης. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις του Π.Δ. 30/96 «Κώδικας Νομ/κής 
Αυτ/σης. 

2. Τις διατάξειςτου άρθρου 15του Ν. 2592/98, όπως συ¬ 
μπληρώθηκαν με τις όμοιες του άρθρου 25 παραγ. 7 του 
Ν. 2738/99. 

3. Τις διατάξεις του άρθρου 10 του Ν. 2732/99 περί απα¬ 
σχόλησης Γεωπόνων κατά τις Κυριακές, ημέρες αργίας 
και νυχτερινές ώρες. 

4. Τις διατάξεις του άρθρου 35 παραγ. 7 του Ν. 2738/99 
περί υπερωριακής απασχόλησης προσωπικού που υπη¬ 
ρετεί στις Νομ/κές Αυτ/σεις. 

5. Το υπ’ αριθμ. 219006/24.2.2003 έγγραφο του Υπουρ¬ 
γείου Γεωργίας «Υπερωρίες Αου εξαμήνου 2003 για τους 
υπαλλήλους των Νομ/κών Αυτ/σεων, που απασχολούνται 
με τον ποιοτικό έλεγχο των νωπών και μεταποιημένων γε¬ 
ωργικών προϊόντων φυτικής προέλευσης. 

6. Το γεγονός ότι προκαλείται δαπάνη 19.540 Ευρώ, η 
οποία θα βαρύνει τις πιστώσεις του προϋπολογισμού 
Κ.Τ.Γ.Κ. & Δασών και φορέα 291 Κ.Α. 0511 Ν.Α. Λακωνίας, 
αποφασίζουμε: 

Κρίνουμε απαραίτητη για την κάλυψη των αναγκών, την 
καθιέρωση υπερωριακής εργασίας στους Γεωπόνους 
της Διευθύνσεως Γεωργίας της Ν.Α. Λακωνίας που θα 
ασχοληθούν με τον ποιοτικό και ποσοτικό έλεγχο εισαγο- 
μένων, εξαγομένων, αποσυρομένων ή διακινουμένων 
στις χώρες της Ευρωπαϊκής Ένωσης γεωργικών προϊό¬ 
ντων νωπών και μεταποιημένων ή προοριζομένων για με¬ 
ταποίηση κατά το Αο εξάμηνο του έτους 2003 ως ακο¬ 
λούθως: 

1. Για τους Γεωπόνους, που θα ασχοληθούν με τον ποιο¬ 
τικό και ποσοτικό έλεγχο νωπών γεωργικών προϊόντων σύ¬ 
νολο ωρών υπερωριακής απογευματινής εργασίας 2.700 
και υπερωριακής εργασίας ωρών νυχτερικών, Κυριακών & 
εξαιρέσιμων 650, συνολικής δαπάνης 17.400 ευρώ. 

2. Γ ια τους Γ εωπόνους που θα ασχοληθούν με τον ποι¬ 
οτικό και ποσοτικό έλεγχο των επεξεργασμένων γεωργι¬ 
κών προϊόντων, σύνολο ωρών απογευματινής εργασίας 
380 και υπερωριακής εργασίας ωρών νυχτερινών, Κυρια¬ 
κών & εξαιρέσιμων 40, συνολικής δαπάνης 2.140 ευρώ. 

Η κατανομή των ωρών υπερωριακής απασχόλησης ανά 
υπάλληλο θα γίνει με απόφαση του Προϊσταμένου της 
Δ/νσης Γ εωργίας της Ν.Α. Λακωνίας, ο οποίος και θα επο- 
πτεύσει την πραγματοποίηση της ανωτέρω εργασίας. 

Η ισχύς της απόφασης αυτής ισχύει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 20 Μαρτίου 2003 

Ο Νομάρχης 
Κ. ΦΟΥΡΚΑΣ 

-♦- 

Αριθ. 1638 (6) 

Κατανομή στο Τμήμα Μηχανολογίας της Σχολής Τεχνο¬ 
λογικών Εφαρμογώντου Τ.Ε.Ι. Πειραιά μίας κενής ορ¬ 
γανικής θέσης Ειδικού Τεχνικού Προσωπικού. 

Ο ΠΡΟΕΔΡΟΣ ΤΟΥ Τ.Ε.Ι. ΠΕΙΡΑΙΑ 
Έχοντας υπόψη: 

1. Τις διατάξεις του άρθρου 21 του Ν. 1404/83, όπως 
τροποποιήθηκαν και συμπληρώθηκαν με τις διατάξεις 
του άρθρου 1 παρ. 15του Ν. 2621/98 καθώς και με τις δια¬ 
τάξεις του άρθρου 4 περ. Ετου Ν. 2916/2001. 

2. Τις διατάξεις του άρθρου 15 παρ. 7 του Ν. 1404/83 
όπως ισχύουν. 

3. Τις διατάξεις του Π.Δ. 411/1984 (ΦΕΚ 142/84 τ.Α'), 
όπως τροποποιήθηκαν με τις διατάξεις του Π.Δ. 444/1993 
(ΦΕΚ 184/93 τ.Α'). 


4. Την Ε5/1585/1984 υπουργική απόφαση «Εσωτερική 
διάρθρωση, οργάνωση και λειτουργία των Τ.Ε.Ι.». 

5. Το ΔΙΠΠ/ΦΈΓΚΡ. 10/22046 ΠΕ/21.2.2003 έγγραφο 
του Υπουργείου Εσωτερικών, Δημόσιας Διοίκησης και 
Αποκέντρωσης, με το οποίο διαβιβάστηκε η με αριθμ. 
ΔΙΠΠ/ΦΈΓΚΡ. 10/59/44/20.2.2003 απόφαση της Επιτρο¬ 
πής του άρθρου 2 παρ. 1 της αριθμ. 55/1998 Π.Υ.Σ. σχετι¬ 
κά με την έγκριση πλήρωσης μιας (1) θέσης Ειδικού Τε¬ 
χνικού Προσωπικού στο Τ.Ε.Ι. Πειραιά. 

6. Το υπηρετούν Ειδικό Τεχνικό Προσωπικό καθώς και 
τις θέσεις που έχουν προκηρυχθεί και αναμένεται ο διορι¬ 
σμός νέων μελών Ε.Τ.Π. 

7. Την πράξη 12/18.3.2003 (θέμα 17ο) του Συμβουλίου 
του Τ.Ε.Ι. Πειραιά, με την οποία γνωμοδότησε για την πα¬ 
ραχώρηση μιας (1) θέσης Ε.Τ.Π. στο Τμήμα Μηχανολο- 
γίαςτης Σχολής Τεχνολογικών Εφαρμογών. 

8. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουμε: 

Κατανέμουμε στο Τμήμα Μηχανολογίας, της Σχολής 
Τεχνολογικών Εφαρμογών, του Τ.Ε.Ι. Πειραιά μία (1) κενή 
οργανική θέση Ειδικού Τεχνικού Προσωπικού (Ε.Τ.Π.), 
της οποίας η πλήρωση εγκρίθηκε με την αριθμ. 
ΔΙΠΠ/ΦΈΓΚΡ. 10/59/44/20.2.2003 απόφαση της Επιτρο¬ 
πής του άρθρου 2 παρ. 1 της αριθμ. 55/1998 Π.Υ.Σ. 

Η Πράξη αυτή να δημοσιευθεί στην Εφημερίδα της Κυ¬ 
βερνήσεως. 

Αιγάλεω, 27 Μαρτίου 2003 

Ο Πρόεδρος 
ΛΑΖΑΡΟΣ ΒΡΥΖΙΔΗΣ 

-♦- 

Αριθ. ΑΠΟΦΑΣΗ 279/32 (7) 

Κανονισμός για τον ορισμό Φορέων ως Κοινοποιημένων 
Οργανισμών σύμφωνα με το Π.Δ. 44/2002». 

Η ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ 
ΚΑΙ ΤΑΧΥΔΡΟΜΕΙΩΝ (ΕΕΤΤ) 

Έχοντας υπόψη: 

α. Το Ν. 2867/2000 «Οργάνωση και Λειτουργία των Τη¬ 
λεπικοινωνιών και άλλες διατάξεις» (ΦΕΚ 273/Α/2000) και 
ιδίως το άρθρο 3 παρ. 14 εδάφιο β' αυτού. 

β. Το Π.Δ. 44/2002 «Ραδιοεξοπλισμός και τηλεπικοινω¬ 
νιακός τερματικός εξοπλισμός και αμοιβαία αναγνώριση 
της συμμόρφωσης των εξοπλισμών αυτών. Προσαρμο¬ 
γή της ελληνικής νομοθεσίας στην οδηγία 99/5/ΕΚ του 
Ευρωπαϊκού Κοινοβουλίου και του Συμβουλίου της 9 
Μαρτίου 1999» (ΦΕΚ 44/Α/2002) και ιδίως το άρθρο 13 
αυτού. 

γ. Το γεγονός ότι από τις διατάξεις της παρούσας Από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζει: 

Άρθρο 1 
Αντικείμενο 

Με την παρούσα Απόφαση καθορίζονται τα κριτήρια, οι 
διαδικασίες και κάθε άλλη λεπτομέρεια σχετικά με την 
αξιολόγηση των φορέων που δύνανται να καθοριστούν 
ως Κοινοποιημένοι Οργανισμοί, αρμόδιοι για την άσκηση 
των καθηκόντων που προβλέπονται στο άρθρο 12 του ΠΔ 
44/2002. 

Άρθρο 2 

Ορισμοί 

Για τους σκοπούς της παρούσας Απόφασης ισχύουν οι 
ακόλουθοι ορισμοί: 

Διαπίστευση: Η διαδικασία της επίσημης αναγνώρισης, 
από εθνικά αναγνωρισμένο Οργανισμό Διαπίστευσης 
κράτους μέλους της ΕΕ, και μέσω καθορισμένων διαδικα¬ 
σιών, ότι ένα νομικό ή φυσικό πρόσωπο ασκεί συγκεκρι¬ 
μένες δραστηριότητες με αμεροληψία και τεκμηριωμένη 
επάρκεια. 

Κοινοποιημένος Οργανισμός: Κάθε νομικό πρόσωπο 
εγκατεστημένο στην Ελλάδατο οποίο σύμφωνα μετηνπα- 
ρούσα Απόφαση ορίζεται ως αρμόδιο να ασκείτο καθήκο¬ 
ντα που περιγράφονται στο άρθρο 12 του Π.Δ. 44/2002, 
καθώς και κάθε άλλο νομικό πρόσωπο εγκατεστημένο σε 
κράτος-μέλοςτης ΕΕ, το οποίο έχει κοινοποιηθεί στην Ευ¬ 
ρωπαϊκή Επιτροπή ως αρμόδιο να ασκεί τα καθήκοντα που 
περιγράφονται στο άρθρο 10 της Οδηγίας 99/5/ΕΚ. 

Λοιπές λέξεις ή φράσεις οι οποίες χρησιμοποιούνται 
στην παρούσα Απόφαση έχουν την έννοια η οποία τους 
αποδίδεται στο Π .Δ. 44/2002 ή σε περίπτωση που δεν ανα- 
φέρονται σε αυτό, την έννοια η οποίατους αποδίδεται στο 
Ν. 2867/2000 ή σε περίπτωση που δεν αναφέρονται σε αυ¬ 
τόν, στο σχετικό δευτερογενές δίκαιο της Ευρωπαϊκής 
Ένωσης. 

Άρθρο 3 

Δικαιούχοι / Απαιτούμενα δικαιολογητικά 

1. Φορείς της ημεδαπής που επιθυμούν να οριστούν ως 
Κοινοποιημένοι Οργανισμοί πρέπει να είναι νομικά πρό¬ 
σωπα δημοσίου δικαίου ή νομικά πρόσωπα ιδιωτικού δι¬ 
καίου ή ενώσεις αυτών, υπό μορφή ΑΕ ή ΕΠΕ (με μετοχι¬ 
κό κεφάλαιο στην περίπτωση της ΕΠΕ τουλάχιστον 
100.000 Ευρώ), διαπιστευμένοι ως προς τα κατάλληλα 
πρότυπα της σειράς ΕΝ 45000 (όπως περιγράφονται 
στον Πίνακα 1 του Παραρτήματος I της παρούσης) με πε¬ 
δίο εφαρμογής το Π.Δ. 44/2002. Ο ενδιαφερόμενος φο¬ 
ρέας υποβάλλει στην ΕΕΤΤ αίτηση συνοδευόμενη από τα 
απαιτούμενα έγγραφα και δικαιολογητικά που αναφέρο- 
νται στο Παράρτημα I της παρούσας Απόφασης. Με την 
υποβολή της αίτησης ο ενδιαφερόμενος φορέας υποχρε- 
ούται να καταβάλει στην ΕΕΤΤ ανταποδοτικό τέλος 
ύψους 1000 Ευρώ, το οποίο αντιστοιχεί στο διοικητικό κό¬ 
στος που αναλαμβάνει η ΕΕΤΤ για την εξέταση και αξιο¬ 
λόγηση της αίτησης του ενδιαφερομένου φορέα και το 
οποίο δύναται να αναπροσαρμόζεται με μεταγενέστερες 
αποφάσεις της ΕΕΤΤ. 

2. Φορείς άλλων κρατών-μελών της ΕΕ που επιθυμούν 
να ασκήσουν στην Ελλάδα τα καθήκοντα που περιγράφο- 
νται στο άρθρο 12 του ΠΔ 44/2002 πρέπει: 

α) Να είναι κοινοποιημένοι ως αρμόδιοι να ασκούν τα 
καθήκοντα που περιγράφονται στο άρθρο 10 της Οδη¬ 
γίας 99/5/ΕΚ από το Κράτος Μέλος στο οποίο έχουν την 
έδρατους. 

β) Να δηλώνουν εγγράφως στην ΕΕΤΤ την πρόθεσή 
τους για τη σχετική δραστηριοποίηση και ότι συμφωνούν 
με τους όρους της παρούσας Απόφασης, και 

γ) Να προσκομίζουν αποδεικτικά στοιχεία της κοινοποί¬ 
ησής τους. 

Άρθρο 4 

Ορισμός Κοινοποιημένου Οργανισμού 

1. Η ΕΕΤΤ, αφού εξετάσει το σύνολο των στοιχείων που 


προβλέπονται στην παράγραφο 1 του άρθρου 3, δύναται 
να προβεί σε ορισμό του αιτούντος φορέα ως Κοινοποιη¬ 
μένου Οργανισμού με την έκδοση σχετικής απόφασης, 
στην οποία μεταξύ άλλων, καθορίζεται και το πεδίο της 
δραστηριοποίησής του. Στην ίδια απόφαση θα προσδιο¬ 
ρίζεται και η χρονική διάρκεια για την οποία ο φορέας ορί¬ 
ζεται ως Κοινοποιημένος Οργανισμός και η οποία σε κα¬ 
μία περίπτωση δεν δύναται να υπερβαίνει τη χρονική 
διάρκεια για την οποία ισχύει η Διαπίστευση του φορέα 
που προβλέπεται στο άρθρο 3 παρ. 1 της παρούσας Από¬ 
φασης. 

Η αίτηση απορρίπτεται εφόσον: 

α) Ο αϊτών δεν υποβάλλει το σύνολο των στοιχείων που 
αναφέρονται στην παράγραφο 1 του άρθρου 3 της πα¬ 
ρούσας Απόφασης, 

β) Από τα υποβαλλόμενα στοιχεία προκύπτει ότι ο αϊτών 
δενπληροίτα κριτήρια που περιγράφονται στο Παράρτη¬ 
μα VI του ΠΔ 44/2002. 

2. Για περιπτώσεις φορέων άλλων κρατών-μελών της 
ΕΕ η ΕΕΤΤ εξετάζειτα κατά την παράγραφο 2του άρθρου 
3 υποβαλλόμενα στοιχεία και εφόσον διαπιστώσει την τή¬ 
ρηση των αντίστοιχων προϋποθέσεων προβαίνει στην έκ¬ 
δοση σχετικής διαπιστωτικής πράξης. 

3. Οι Κοινοποιημένοι Οργανισμοί πρέπει, καθ’ όλη τη 
διάρκεια ισχύος του ορισμού τους, να πληρούν τις προϋ¬ 
ποθέσεις και να εκπληρώνουν τις υποχρεώσεις που ανα- 
φέρονται στο Παράρτημα II της παρούσας. 

4. Οι Κοινοποιημένοι Οργανισμοί οφείλουν, καθ’ όλη τη 
διάρκεια ισχύος του ορισμού τους, να ενημερώνουν 
έγκαιρα την ΕΕΤΤ για όποιες αλλαγές, ιδιαίτερα δομής ή 
προσωπικού, είναι δυνατόν να επηρεάσουν την ικανότητά 
τους να εκτελούντα καθήκοντα που τους έχουν ανατεθεί. 

5. Η ΕΕΤΤ δημοσιεύει στην ιστοσελίδα της κατάλογο 
όλων των φορέων που ορίζονται ως Κοινοποιημένοι Ορ¬ 
γανισμοί στα πλαίσια της παρούσας Απόφασης. 

Άρθρο 5 

Υπεργολαβική ανάθεση εργασιών 

1. Κάθε Κοινοποιημένος Οργανισμός δύναται να αναθέ¬ 
σει σε υπεργολάβο τα καθή κοντά -ή μέρος αυτών-, για τη ν 
άσκηση των οποίων ορίζεται ως Κοινοποιημένος Οργανι¬ 
σμός. 

2. Σε περίπτωση που ένας Κοινοποιημένος Οργανισμός 
επιθυμεί να προβεί σε ανάθεση των καθηκόντων του σε 
υπεργολάβο οφείλει να εξασφαλίζει ότι: 

α) ο υπεργολάβος συμμορφώνεται με τις πρακτικές και 
τις διαδικασίες που ακολουθούνται από τον Κοινοποιημέ¬ 
νο Οργανισμό, 

β) ο υπεργολάβος είναι ικανός να διεκπεραιώσειτα ανα- 
τεθέντα σε αυτόν καθήκοντα, 

γ) η ιδιότητα του υπεργολάβουτου Κοινοποιημένου Ορ¬ 
γανισμού είναι σαφής στους συναλλασσόμενους σε κάθε 
συναλλαγή. 

3. Ο Κοινοποιημένος Οργανισμός επιπλέον οφείλει: 

α) να επιβλέπει και να αξιολογεί την αποτελεσματικότη- 
τα του υπεργολάβου υποβάλλοντας, οποτεδήποτε του 
ζητηθεί από την ΕΕΤΤ, εκθέσεις αξιολόγησης της ικανό¬ 
τητας και αποτελεσματικότηταςτου υπεργολάβου, 

β) να διατηρεί αρχείο των διαθέσιμων τεχνικών υποδο¬ 
μών του υπεργολάβου, το οποίο πρέπει να είναι διαθέσι¬ 
μο οποτεδήποτε για έλεγχο από την ΕΕΤΤ. 

4. Η υπεργολαβική ανάθεση δεν συνεπάγεται εκχώρη¬ 
ση δικαιωμάτων ή αναδοχή χρέους από τον Κοινοποιημέ- 

νο Οργανισμό προς τον υπεργολάβο. Ο Κοινοποιημένος 
Οργανισμός είναι σε κάθε περίπτωση απόλυτα υπεύθυ¬ 
νος σύμφωνα με την παρούσα Απόφαση. 

Άρθρο 6 

Επιτήρηση Κοινοποιημένων Οργανισμών 

Όλοι οι Κοινοποιημένοι Οργανισμοί επιτηρούνται για τη 
δραστηριότητάτους, σύμφωνα μετο άρθρο 13παρ. 4του 
ΠΔ 44/2002. Στα πλαίσια της ως άνω επιτήρησης, κάθε 
Κοινοποιημένος Οργανισμός οφείλει να: 

α) διατηρεί στη διάθεση των αρμοδίων υπηρεσιών της 
ΕΕΤΤ κάθε γνωμοδότηση ή έκθεση ή αξιολόγηση ή έγκρι¬ 
ση ή απόφαση την οποία συνέταξε για περίοδο τουλάχι¬ 
στον δέκα ετών από την ημερομηνία έκδοσης αυτών κα¬ 
θώς και τις αντίστοιχες αιτήσεις που υπεβλήθησαν σε αυ¬ 
τόν, 

β) λαμβάνει κάθε πρόσφορο μέτρο, σύμφωνα με το Ελ¬ 
ληνικό δίκαιο, ώστε να εξασφαλισθεί το απόρρητο και η 
εμπιστευτικότητα των εμπορικών, βιομηχανικών και λοι¬ 
πών πληροφοριών που αποκτήθηκαν κατά τη διάρκεια 
της διαδικασίας αξιολόγησης συμμόρφωσης, καθώς και 
τα έγγραφα που περιέχονται στο αρχείο της ανωτέρω 
παραγράφου. 

Άρθρο 7 

Κυρώσεις 

Σε περίπτωση κατά την οποία διαπιστωθεί παράβαση 
υποχρεώσεων του Κοινοποιημένου Οργανισμού σύμφω¬ 
να με την παρούσα Απόφαση, τότε η ΕΕΤΤ δύναται, με ει¬ 
δικά αιτιολογημένη απόφασή της και ύστερα από προη¬ 
γούμενη ακρόαση των ενδιαφερομένων, να: 

α) επιβάλειτις προβλεπόμενες από το Ν. 2867/2000 κυ¬ 
ρώσεις, 

β)προβεί σε αναστολή ή ανάκληση της Απόφασης με 
την οποία ορίζεται ο φορέας ως Κοινοποιημένος Οργανι¬ 
σμός. 

Άρθρο 8 

Ενημέρωση Ευρωπαϊκής Επιτροπής 

1. Η ΕΕΤΤ κοινοποιεί στην Ευρωπαϊκή Επιτροπή όλους 
τους φορείς που ορίζονται ως Κοινοποιημένοι Οργανι¬ 
σμοί καθώς και τους όρους και λοιπά στοιχεία που συνο¬ 
δεύουν τους εν λόγω ορισμούς. 

2. Η ως άνω υποχρέωση ενημέρωσης της Ευρωπαϊκής 
Επιτροπής ισχύει και σε περίπτωση αναστολής ή ανά¬ 
κλησης του ορισμού φορέα ως Κοινοποιημένου Οργανι¬ 
σμού. 

Άρθρο 9 

Ισχύς Αποφάσεως 

Η παρούσα Απόφαση ισχύει από τη δημοσίευσή της 
στην Εφημερίδα της κυβερνήσεως. 

ΠΑΡΑΡΤΗΜΑ I 

Υποβαλλόμενα δικαιολογητικά 

1. Ο ενδιαφερόμενος φορέας που επιθυμεί να επιλεγεί 
ως Κοινοποιημένος Οργανισμός υποβάλει στην ΕΕΤΤ, αί¬ 
τηση η οποίαπρέπει ναπεριλαμβάνειτουλάχιστοντα ακό¬ 
λουθα: 

α) Στοιχεία του αιτούντος φορέα (Επωνυμία, έδρα, 
ΑΦΜ, ΑΡΜΑΕ - εφόσον πρόκειται για ΑΕ-, στοιχεία νομί¬ 
μου εκπροσώπου και αντικλήτου, τηλέφωνο, ίαχ, ηλε¬ 
κτρονική διεύθυνση). 


β) Τη(ις) διαδικασία(ες) αξιολόγησης της συμμόρφω¬ 
σης (ενότητες) όπωςπροβλέπονταιαπότα Παραρτήματα 
του ΠΔ 44/2002, ως προς τις οποίες επιθυμεί να οριστεί 
ως Κοινοποιημένος Οργανισμός. 

γ) Τις κατηγορίες προϊόντων των οποίων επιθυμεί να 
αξιολογείτη συμμόρφωση και οι οποίες θα πρέπει να αντι¬ 
στοιχούν στις κατηγορίες των ελεγχόμενων από την ΕΕΤΤ 
διεπαφών. 

δ) Για κάθε μία από τις κατηγορίες προϊόντων που δη¬ 
λώθηκαν ανωτέρω υπό (γ): 

- τα πρότυπα τα οποία χρησιμοποιούνται για την αξιο¬ 
λόγηση της συμμόρφωσης αυτών 

- άλλες μέθοδοι που χρησιμοποιούνται ελλείψει των πα¬ 
ραπάνω προτύπων 

- τον εξοπλισμό τον οποίο θα χρησιμοποιήσει για την 
εφαρμογή των παραπάνω διαδικασιών αξιολόγησης, 

ε) Περιγραφή της δομής του. 

Οι ενδιαφερόμενοι μπορούν να προμηθεύονται την αί¬ 
τηση από τα Γ ραφεία της ΕΕΤΤ. 

2. Πέραν της αίτησης που περιγράφεται στην ανωτέρω 
παράγραφο ο ενδιαφερόμενος φορέας πρέπει να προ¬ 
σκομίσει και τα ακόλουθα: 

α) Επικυρωμένα αντίγραφα των πιστοποιητικών Διαπί¬ 
στευσης ως προς τα κατάλληλα πρότυπα της Σειράς ΕΝ 
45000 (ανάλογα μετο Παράρτημα του ΠΔ 44/2002 για το 
οποίο επιθυμεί να ορισθεί ως Κοινοποιημένος Οργανι¬ 
σμός) με πεδίο εφαρμογής το Π.Δ. 44/2002. Η αντιστοιχία 
μεταξύ Παραρτημάτων του ΠΔ 44/2002 και των προτύ¬ 
πων της Σειράς ΕΝ 45000 εμφαίνεται στον κατωτέρω Πί¬ 
νακα 1. 

β) Έκθεση σχετική με την καταλληλότητα του προσωπι¬ 
κού του ως προς την: 

- Επαγγελματική ακεραιότητα, 

-Τεχνική επάρκεια, 

- Γνώση του ΠΔ 44/2002, 

- Γνώση των απαιτήσεων των διεξαγόμενων δοκιμών ή 
επιθεωρήσεων, 

-Ικανότητα άσκησης επαγγελματικής κρίσης όσον αφο¬ 
ρά τη συμμόρφωση του προϊόντος με τις απαιτήσεις του 
ΠΔ 44/2002. 

γ) Σύμβαση για την κάλυψη της αστικής ευθύνης για τις 
παρεχόμενες από αυτόν υπηρεσίες και αιτιολόγηση ανα¬ 
φορικά μετο ύψος αυτής. 

δ) Υπεύθυνη δήλωση υπογεγραμμένη από τον νόμιμο 
εκπρόσωπο του φορέα, με την οποία δηλώνεται ότι ο 
Κοινοποιημένος Οργανισμός, ο διευθυντής και το προ¬ 
σωπικό που είναι αρμόδιο για τη διεξαγωγή των καθηκό¬ 
ντων για τα οποία έχει οριστεί ο Κοινοποιημένος Οργα¬ 
νισμός : 

- δεν είναι μελετητής, κατασκευαστής, προμηθευτής ή 
εγκαταστάτης ραδιοεξοπλισμού ή τηλεπικοινωνιακού 
τερματικού εξοπλισμού ή φορέας εκμετάλλευσης δικτύ¬ 
ου ή πάροχος υπηρεσιών ή εξουσιοδοτημένος αντιπρό¬ 
σωπος των ανωτέρω, 

- είναι ανεξάρτητος και δεν ενέχεται αμέσως στο σχε¬ 
δίασμά, την κατασκευή, τη διάθεση στην αγορά ή τη συ¬ 
ντήρηση ραδιοεξοπλισμού ή τηλεπικοινωνιακού τερματι¬ 
κού εξοπλισμού, ούτε εκπροσωπείτο μέρη που ενέχονται 
στις δραστηριότητες αυτές. 

ε) Αποδεικτικό καταβολής ανταποδοτικού τέλους. 

ΠΙΝΑΚΑΣ 1 

Αντιστοίχηση μεταξύ Παραρτημάτωντου 
ΠΔ 44/2002 και των Προτύπων της Σειράς 
ΕΝ 45000 


Εσωτερικός 
Έλεγχος Παρα¬ 
γωγής και 
ειδικές δοκιμές 
(ΠΑΡΑΡΤΗΜΑ III) 
ΕΝ 45004 

ή 

ΕΝ 45011* 


Τεχνικός 

Φάκελος 
κατασκευής 
(ΠΑΡΑΡΤΗΜΑ IV) 
ΕΝ 45004 

ή 

ΕΝ 45011* 


Πλήρης 

Διασφάλιση 
Ποιότητας 
(ΠΑΡΑΡΤΗΜΑ V) 

ΕΝ 45012 


* Σε κάθε περίπτωση που ο φορέας εκτελεί δοκιμές πρέπει να 
ικανοποιούνται και οι απαιτήσεις του προτύπου ΕΝ ΙδΟ/ΙΕΟ 
17025, ήτου προγενέστερου αυτού ΕΝ 45001 

ΠΑΡΑΡΤΗΜΑ II 


Υποχρεώσεις Κοινοποιημένων Οργανισμών 

Ο φορέας που επιλέγεται ως Κοινοποιημένος Οργανι¬ 
σμός έχει τις παρακάτω υποχρεώσεις: 

1. Ο Κοινοποιημένος Οργανισμός, ο διευθυντής και 
το προσωπικό που είναι αρμόδιο για τη διεξαγωγή των 
καθηκόντων για τα οποία έχει οριστεί ο Κοινοποιημέ¬ 
νος Οργανισμός, δεν δύναται να είναι μελετητής, κα¬ 
τασκευαστής, προμηθευτής ή εγκαταστάτης ραδιοε- 
ξοπλισμού ή τηλεπικοινωνιακού τερματικού εξοπλι¬ 
σμού ή φορέας εκμετάλλευσης δικτύου ή πάροχος 
υπηρεσιών ή εξουσιοδοτημένος αντιπρόσωπος των 
ανωτέρω. Πρέπει να είναι ανεξάρτητοι και να μην ενέ¬ 
χονται αμέσως στο σχεδίασμά, την κατασκευή, τη διά¬ 
θεση στην αγορά ή τη συντήρηση ραδιοεξοπλισμού ή 
τηλεπικοινωνιακού τερματικού εξοπλισμού, ούτε να εκ¬ 
προσωπούν τα μέρη που ενέχονται στις δραστηριότη¬ 
τες αυτές. Η ανταλλαγή τεχνικών πληροφοριών μεταξύ 
του κατασκευαστή και του Κοινοποιημένου Οργανι¬ 
σμού είναι επιτρεπτή. 

2.0 Κοινοποιημένος Οργανισμός και το προσωπικό του 
πρέπει να ασκούν τα καθήκοντα για τα οποία έχουν ορι- 
σθεί, με επαγγελματική ακεραιότητα καιτεχνική επάρκεια 
και δεν πρέπει να υποκύπτουν σε πιέσεις και επιρροές, ιδι¬ 
αίτερα οικονομικής φύσης, που ενδέχεται να επηρεάσουν 
την κρίση τους ή τα αποτελέσματα οποιοσδήποτε επιθε¬ 


ώρησης, κυρίως από πρόσωπα ή ομάδες προσώπων που 
έχουν συμφέρον για τα αποτελέσματα αυτά. 

3. Ο Κοινοποιημένος Οργανισμός πρέπει να διαθέτει το 
απαραίτητο προσωπικό και τις εγκαταστάσεις, ώστε να 
εκτελεί κατάλληλα τις διοικητικές και τεχνικές εργασίες, 
που συνδέονται μετά καθήκοντα για τα οποία έχει ορισθεί. 

4. Το αρμόδιο για τις επιθεωρήσεις προσωπικό πρέπει 
να διαθέτει: 

- καλή τεχνική και επαγγελματική κατάρτιση, 

- επαρκή γνώση των απαιτήσεων των διεξαγόμενων δο¬ 
κιμών ή επιθεωρήσεων και κατάλληλη εμπειρία από δοκι¬ 
μές και επιθεωρήσεις, 

- ικανότητα να συντάσσει τα πιστοποιητικά, τα μητρώα 
και τις εκθέσεις που απαιτούνται για την επικύρωση της 
διεξαγωγής των επιθεωρήσεων. 

5. Οι επιθεωρητές πρέπει να διαθέτουν εχέγγυο αμερο- 
ληψίας. Η αμοιβή τους δεν πρέπει να εξαρτάται από τον 
αριθμό των διεξαγόμενων δοκιμών ή επιθεωρήσεων ούτε 
από τα αποτελέσματα αυτών. 

6. Ο Κοινοποιημένος Οργανισμός υποχρεούται να συ¬ 
νάπτει ασφάλιση αστικής ευθύνης για τις παρεχόμενες 
από αυτόν υπηρεσίες. Η ΕΕΤΤ δεν φέρει καμία ευθύνη 
έναντι τρίτων για πράξεις ή παραλείψεις του Κοινοποιη¬ 
μένου Οργανισμού. 

7. Το προσωπικό του Κοινοποιημένου Οργανισμού δε¬ 
σμεύεται από την τήρηση του επαγγελματικού απορρή¬ 
του για όλες τις πληροφορίες που περιέρχονται στη γνώ¬ 
ση του, κατά την άσκηση των καθηκόντων του. Το απόρ¬ 
ρητο δεν ισχύει έναντι του Υπουργείου Μεταφορών και 
Επικοινωνιών, της ΕΕΤΤ και των δικαστικών αρχών. 

8. Ο Κοινοποιημένος Οργανισμός υποχρεούται να συμ¬ 
μετέχει σε δραστηριότητες συντονισμού που οργανώνο¬ 
νται από την Ευρωπαϊκή Επιτροπή. Επίσης λαμβάνει άμε¬ 
σα μέρος ή εκπροσωπείται στην ευρωπαϊκή τυποποίηση 
ή με άλλο τρόπο διασφαλίζει ότι γνωρίζει την κατάσταση 
των σχετικών προτύπων. 

Ο παρών Κανονισμός να δημοσιευθεί στην Εφημερίδα 
της Κυβερνήσεως. 

Μαρούσι, 21 Μαρτίου 2003 

Ο Πρόεδρος 
ΕΜΜ. Α. ΓΙΑΚΟΥΜΑΚΗΣ 

